ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭିଡିଓ କନଫରେନ୍ସିଂ ଜରିଆରେ ରୋଜଗାର ମେଳାର ଅଧିନରେ ଥିବା ସରକାରୀ ବିଭାଗ ଏବଂ ସଂଗଠନଗୁଡ଼ିକରେ ନୂତନ ନିଯୁକ୍ତି ପାଇଥିବା ପ୍ରାୟ ୭୧,ଠଠଠ ନିଯୁକ୍ତି ଦାତାମାନଙ୍କୁ ନିଯୁକ୍ତି ପତ୍ର ବଣ୍ଟନ ଅବସରରେ ପ୍ରଧାନମନ୍ତ୍ରୀଙ୍କ ଅଭିଭାଷଣର ମୂଳପାଠ
ନମସ୍କାର!
ସାଥୀମାନେ,
୨ଠ୨୩ ବର୍ଷର ଏହା ହେଉଛି ପ୍ରଥମ ନିଯୁକ୍ତି ମେଳା । ୨ଠ୨୩ ଏକ ଉଜ୍ଜ୍ୱଳ ଭବିଷ୍ୟତ ପାଇଁ ନୂତନ ଆଶା ସହିତ ଆରମ୍ଭ ହୋଇଛି । ଏହା ସେହି ୭୧ ହଜାର ପରିବାର ପାଇଁ ଖୁସିର ଏକ ନୂତନ ଉପହାର ଆଣିଛି ଯାହାର ସଦସ୍ୟମାନେ ସରକାରୀ ସେବା କରିବାର ସୁଯୋଗ ପାଇଛନ୍ତି । ମୁଁ ସମସ୍ତ ଯୁବକ ଏବଂ ସେମାନଙ୍କ ପରିବାରବର୍ଗଙ୍କୁ ଅଭିନନ୍ଦନ ଜଣାଉଛି ।
ଆଜିର କାର୍ଯ୍ୟକ୍ରମ କେବଳ ସଫଳ ପ୍ରାର୍ଥୀଙ୍କ ମଧ୍ୟରେ ନୁହେଁ, କୋଟି କୋଟି ପରିବାରରେ ମଧ୍ୟ ଏକ ନୂତନ ଆଶାର କିରଣ ବିସ୍ତାର କରିବ । ଆଗାମୀ ଦିନରେ ଲକ୍ଷ ଲକ୍ଷ ପରିବାର ସରକାରୀ ଚାକିରିରେ ନିଯୁକ୍ତି ପାଇବାକୁ ଯାଉଛନ୍ତି ।
କେନ୍ଦ୍ର ସରକାରଙ୍କ ସହିତ କ୍ରମାଗତ ଭାବରେ ଅନେକ ଚାକିରି ମେଳା ଚାଲିଛି ଏବଂ ଏନଡିଏ ଏବଂ ବିଜେପି ଶାସିତ ରାଜ୍ୟରେ ମଧ୍ୟ ଆୟୋଜିତ ହେଉଛି । ଗତକାଲି ଆସାମ ସରକାର ଏକ ଚାକିରି ମେଳାର ଆୟୋଜନ କରିଥିଲେ । ମୋତେ କୁହାଯାଇଛି ଯେ ନିକଟ ଭବିଷ୍ୟତରେ ମଧ୍ୟ ପ୍ରଦେଶ, ଉତ୍ତର ପ୍ରଦେଶ ଏବଂ ମହାରାଷ୍ଟ୍ର ଭଳି ଅନେକ ରାଜ୍ୟରେ ଚାକିରି ମେଳା ଅନୁଷ୍ଠିତ ହେବାକୁ ଯାଉଛି । କ୍ରମାଗତ ଭାବରେ ଘଟୁଥିବା ଏହି ଚାକିରି ମେଳା ବର୍ତ୍ତମାନ ଆମ ସରକାରଙ୍କ ପରିଚୟ ପାଲଟିଛି ।
ଏହା ଦର୍ଶାଏ ଯେ ଆମ ସରକାର ଗ୍ରହଣ କରୁଥିବା ସଂକଳ୍ପ କିପରି ପ୍ରମାଣିତ କରେ । ଆପଣଙ୍କୁ ମନେଥିବ, ଗତ ବର୍ଷ ଧନତେରସର ଶୁଭ ଅବସରରେ ପ୍ରଥମ ନିଯୁକ୍ତି ମେଳା ଆୟୋଜିତ ହୋଇଥିଲା ।
ଆଜି ମୁଁ ମଧ୍ୟ କିଛି ଯୁବ ସହକର୍ମୀଙ୍କ ସହ କଥାବାର୍ତ୍ତା କରିବାର ସୁଯୋଗ ପାଇଲି, ଯେଉଁମାନେ ଚାକିରି ମେଳାରେ ସରକାରୀ ସେବା ପାଇଥିଲେ । ସୁଖ ଏବଂ ସନ୍ତୁଷ୍ଟିର ଭାବନା ତାଙ୍କ ମୁହଁରେ ସ୍ପଷ୍ଟ ଦେଖା ଯାଉଥିଲା । ସେମାନଙ୍କ ମଧ୍ୟରୁ ଅଧିକାଂଶ ଅତି ସାଧାରଣ ପରିବାରର ସଦସ୍ୟ ଅଟନ୍ତି ଏବଂ ସେମାନଙ୍କ ମଧ୍ୟରେ ଯୁବକ ଅଛନ୍ତି, ଯେଉଁମାନେ ଗତ ପାଞ୍ଚ ପିଢ଼ିରେ ସରକାରୀ ସେବା, ସମଗ୍ର ପରିବାର ସରକାରୀ ଚାକିରି ପାଇବାର ପରିବାରର ପ୍ରଥମ ସଦସ୍ୟ ଅଟନ୍ତି । ସେମାନେ କେବଳ ଖୁସି ନୁହଁନ୍ତି ଯେ ତାଙ୍କୁ ସରକାରୀ ସେବା କରିବା, ସରକାରୀ କାର୍ଯ୍ୟ କରିବାର ସୁଯୋଗ ମିଳିଛି । ସେମାନେ ମଧ୍ୟ ସନ୍ତୁଷ୍ଟ ଯେ ସ୍ୱଚ୍ଛ ଏବଂ ନିରପେକ୍ଷ ନିଯୁକ୍ତି ପ୍ରକ୍ରିୟା ଯୋଗୁ ସେମାନଙ୍କର ଯୋଗ୍ୟତାକୁ ସମ୍ମାନ ଦିଆଯାଇଛି । ଆପଣମାନେ ସମସ୍ତେ ମଧ୍ୟ ଏହି କଥା ଅନୁଭବ କରିଥିବେ ଯେ ନିଯୁକ୍ତି ପ୍ରକ୍ରିୟାରେ ବ୍ୟାପକ ପରିବର୍ତ୍ତନ ଆସିଛି । କେନ୍ଦ୍ରୀୟ ସେବାରେ ପୂର୍ବରୁ ଭର୍ତ୍ତି ପ୍ରକ୍ରିୟା ତୁଳନାରେ ଅଧିକ ସୁବ୍ୟବସ୍ଥିତ ଏବଂ ସମୟବଦ୍ଧ ହୋଇଛି ।
ସାଥୀମାନେ,
ଆଜି ଆପଣ ନିଯୁକ୍ତି ପ୍ରକ୍ରିୟାରେ ଯେଉଁ ସ୍ୱଚ୍ଛତା ଏବଂ ଗତି ଦେଖୁଛନ୍ତି ତାହା ସରକାରଙ୍କ ପ୍ରତ୍ୟେକ କାର୍ଯ୍ୟରେ ଦୃଶ୍ୟମାନ ହେଉଛି । ଏକ ସମୟ ଥିଲା ଯେତେବେଳେ ବିଭିନ୍ନ କାରଣରୁ ନିୟମିତ ପଦୋନ୍ନତିରେ ମଧ୍ୟ ବାଧାପ୍ରାପ୍ତ ହୋଇଥିଲା ।
ଆମ ସରକାର ବିଭିନ୍ନ ବିବାଦର ସମାଧାନ କରିଛନ୍ତି, ଅନେକ କୋର୍ଟ-କଚେରୀ ମାମଲା ମଧ୍ୟ ଅଛି, ଦୀର୍ଘ ଦିନ ଧରି ଅଟକି ରହିଥିବା ପଦୋନ୍ନତିର ପୁନରୁଦ୍ଧାର ପାଇଁ ଏହା ପ୍ରତିବଦ୍ଧତା ପ୍ରଦର୍ଶନ କରିଛି । ସ୍ୱଚ୍ଛ ଢଙ୍ଗରେ ନିଯୁକ୍ତି ଏବଂ ପଦୋନ୍ନତି ଯୁବକମାନଙ୍କ ମନ ଉପରେ ଆତ୍ମବିଶ୍ୱାସ ସୃଷ୍ଟି କରିଥାଏ । ଏହି ସ୍ୱଚ୍ଛତା ସେମାନଙ୍କୁ ଉନ୍ନତ ପ୍ରସ୍ତୁତି ସହିତ ପ୍ରତିଯୋଗିତାରେ ପ୍ରବେଶ କରିବାକୁ ପ୍ରେରଣା ଯୋଗାଇବ । ଆମ ସରକାର ନିରନ୍ତର ଭାବେ ଏହି ଦିଗରେ କାର୍ଯ୍ୟ କରୁଛନ୍ତି ।
ସାଥୀମାନେ,
ଆଜି ଯେଉଁମାନେ ନିଯୁକ୍ତି ପତ୍ର ଗ୍ରହଣ କରିଛନ୍ତି ସେମାନଙ୍କ ପାଇଁ ଏହା ଏକ ନୂଆ ଯାତ୍ରା । ସରକାରଙ୍କ ଏହି ଗୁରୁତ୍ୱପୂର୍ଣ୍ଣ ଅଂଶ ହୋଇ ଏକ ବିକଶିତ ଭାରତ ଯାତ୍ରାରେ ଆପଣଙ୍କ ସକ୍ରିୟ ଭାଗିଦାରୀ ରହିବ, ବିଶେଷ ଦାୟିତ୍ୱ ରହିବ । ଆପଣମାନଙ୍କ ମଧ୍ୟରୁ ଅଧିକାଂଶ ସରକାରଙ୍କ ପ୍ରତିନିଧି ଭାବରେ ସିଧାସଳଖ ଲୋକଙ୍କ ସହ କାରବାର କରିବେ । ଆପଣଙ୍କ ମଧରୁ ପ୍ରତ୍ୟେକ ନିଜ ନିଜ ଉପାୟରେ ଲୋକଙ୍କ ଜୀବନକୁ ପ୍ରଭାବିତ କରିବେ ।
ଆପଣ ନିଶ୍ଚୟ ଶୁଣିଥିବେ, ବ୍ୟବସାୟ ଜଗତରେ କୁହାଯାଇଛି ଯେ ଗ୍ରାହକ ସର୍ବଦା ଠିକ ଅଟନ୍ତି । ସେହିଭଳି ଶାସନରେ ଆମର ମନ୍ତ୍ର ହେବା ଉଚିତ- ନାଗରିକ ସର୍ବଦା ଠିକ । ସମାନ ଅନୁଭବ ଆମ ଭିତରେ ଥିବା ସେବା ପ୍ରବୃତ୍ତିକୁ ଅଧିକ ଶକ୍ତି ପ୍ରଦାନ କରିଥାଏ । ଆପଣ ଏହା କେବେ ଭୁଲିବେ ନାହିଁ ଯେ ଯେତେବେଳେ ଆପଣ ସରକାରୀ ଭାବରେ କାମ କରୁଛନ୍ତି, ତାହାକୁ ସରକାରୀ ସେବା କୁହାଯାଏ, ଚାକିରି କୁହାଯାଏ ନାହିଁ । ଯଦି ପ୍ରାଇଭେଟରେ ଯାଆନ୍ତି ତେବେ କହିଥାନ୍ତେ ଯେ ଜବ କରୁଛି । ସରକାରଙ୍କ ମଧ୍ୟକୁ ଆସିବେ ତେବେ କହିବେ ସେବା କରୁଛି । ଯଦି ଆପଣ ସେବା ମନୋଭାବକୁ ମନେ ରଖି ଏହି ୧୪ଠ କୋଟି ମୋର ଦେଶବାସୀଙ୍କ ସେବା କରିବାକୁ ଚାହୁଁଛନ୍ତି, ତେବେ ବହୁତ ଖୁସି ମିଳିବ । ଜୀବନରେ ଗୋଟିଏ ସୁଯୋଗ ମିଳିଛି ଏବଂ ସେହି ଭାବର ସହିତ ଆମେ ସେବା କରିବା ତେବେ ଏହା ଲୋକମାନଙ୍କ ଉପରେ ସକାରାତ୍ମକ ପ୍ରଭାବ ପଡ଼ିବ ଏବଂ ଆପଣଙ୍କୁ ମଧ୍ୟ ନିଜ କାମରେ ଆନନ୍ଦ ଆସିବ ।
ଆପଣମାନେ ବର୍ତ୍ତମାନ ଦେଖିଥିବେ ଯେ ସରକାରୀ ସେବାରେ ଥିବା ଆମର ଅନେକ କର୍ମଚାରୀ ସାଥୀ, କର୍ମଯୋଗୀଙ୍କୁ ବହୁ ଅନଲାଇନ ଶିକ୍ଷା ନେଉଛନ୍ତି । ଡିଜିଟାଲ ଟ୍ରେନିଂ ପ୍ଲାଟଫର୍ମ ଆଇଜିଓଟି  କର୍ମଯୋଗୀରୁ ତାଙ୍କୁ ଭବିଷ୍ୟତ ପାଇଁ ପ୍ରସ୍ତୁତ କରିବାରେ ସାହାଯ୍ୟ କରୁଛି । ବିଶେଷ ପ୍ରଶିକ୍ଷଣ କାର୍ଯ୍ୟକ୍ରମ ଦ୍ୱାରା ଅଲଗା ଏହି ପ୍ଲାଟଫର୍ମ ଉପରେ ଆହୁରି ମଧ୍ୟ ଅନେକ ପାଠ୍ୟକ୍ରମ ଅଛି, ଯାହା ଆପଣଙ୍କର ବ୍ୟକ୍ତିଗତ ସାମର୍ଥ୍ୟକୁ ବୃଦ୍ଧି କରିଥାଏ । ଆପଣଙ୍କର ବ୍ୟକ୍ତିତ୍ୱର ବିକାଶରେ, ଆପଣଙ୍କ ଚିନ୍ତାଧାରାର ଗଭୀରତାରେ ଉତ୍ତୋରତ୍ତର ପ୍ରଗତି ହୋଇଥାଏ, ଲାଭ ହୋଇଥାଏ ।
ମୋତେ ବିଶ୍ୱାସ ଅଛି ଯେ ପ୍ରଦୌଗିକ ମାଧ୍ୟମରେ ଆତ୍ମ ଶିକ୍ଷା ଆଜିର ପିଢ଼ିକୁ ଦିଆଯାଉଥିବା ଏକ ସୁଯୋଗ, ଏହାକୁ ଛାଡ଼ନ୍ତୁ ନାହିଁ । ଜୀବନରେ ନିରନ୍ତର ଶିକ୍ଷା ଜାରି ରଖିବାର ଉତ୍ସାହ ହିଁ ଆମ ସମସ୍ତଙ୍କୁ ଆଗକୁ ବଢ଼ାଇଥାଏ । ଏବଂ ମୁଁ ସବୁବେଳେ କହିଥାଏ ଯେ ନିଜ ଭିତରେ ଥିବା ଛାତ୍ରକୁ କେବେ ମରିବାକୁ ଦେବେ ନାହିଁ । ଆପଣ ମଧ୍ୟ, କେଉଁଠାକୁ ମଧ୍ୟ ଆସନ୍ତୁ, ଆପଣ କ୍ରମାଗତ ଭାବେ କିଛି ନା କିଛି ଶିଖନ୍ତୁ । ଯାହା ଆପଣଙ୍କର କ୍ଷମତା ଏବଂ ଏହି ସମସ୍ତ ପ୍ରୟାସ ଦ୍ୱାରା ହିଁ ଭାରତର କ୍ଷମତା ବୃଦ୍ଧି ପାଇବ ।
ପରିବର୍ତ୍ତିତ ଭାବରେ ଦ୍ରୁତ ଗତିରେ ଆଗକୁ ବଢ଼ିବା ସହ ଭାରତରେ ରୋଜଗାର ଏବଂ ଆତ୍ମନିଯୁକ୍ତିର ସୁଯୋଗ କ୍ରମାଗତ ଭାବରେ ସୃଷ୍ଟି ହେଉଛି, ଯାହା ଆଜି ଭାରତ ଅନୁଭବ କରୁଛି । ଆଜି ଆତ୍ମନିଯୁକ୍ତି କ୍ଷେତ୍ରରେ ବହୁତ ଅଗ୍ରଗତି ହେଉଛି । ବିଗତ ୮ ବର୍ଷରେ, ବ୍ୟାପକ ଭିତ୍ତିଭୂମିର ବିକାଶ ହେତୁ ଲକ୍ଷ ଲକ୍ଷ ନିଯୁକ୍ତି ସୁଯୋଗ ସୃଷ୍ଟି ହୋଇଛି । ଭିତ୍ତିଭୂମିରେ ୧ଠଠ ଲକ୍ଷ କୋଟିର ବିନିଯୋଗ ରୋଜଗାରର ସମ୍ଭାବନାର ଦ୍ୱାର ଖୋଲିଛି ।
ଆପଣ ଜାଣନ୍ତି ଯେ ଯେତେବେଳେ ଗୋଟିଏ ନୂତନ ସଡ଼କ ନିର୍ମାଣ ହୋଇଥାଏ ସେତେବେଳେ ଏହାର ଚାରିପାଖରେ ରୋଜଗାରର ମଧ୍ୟ ନୂଆ ଉପାୟ ସୃଷ୍ଟି ହେବାକୁ ଲାଗିଥାଏ । ସେହି ରାସ୍ତା ପାଶ୍ୱର୍ରେ ନୂଆ ବଜାର ଛିଡ଼ା ହୋଇଥାଏ, ସମସ୍ତ ପ୍ରକାରର ଦୋକାନ ଖୋଲିଥାଏ । ସଡ଼କ ହେବା ଯୋଗୁ ଚାଷୀମାନଙ୍କ ଉତ୍ପାଦ ସହଜରେ ବଜାରରେ ପହଞ୍ଚô ପାରିଥାଏ ।
ସେହିଭଳି ଯେତେବେଳେ କୌଣସି ଏକ ସ୍ଥାନ, ନୂଆ ରେଳ ଲାଇନ ସହ ସଂଯୁକ୍ତ ହୋଇଥାଏ, ସେତେବେଳେ ସେଠାରେ ବଜାର ସମୃଦ୍ଧି ହେବାକୁ ଲାଗିଥାଏ । ଉନ୍ନତ ସୁବିଧା ହେବା ଯୋଗୁ ପର୍ଯ୍ୟଟନର ମଧ୍ୟ ବିସ୍ତାର ହୋଇଥାଏ। ଏବଂ ଏହିଭଳି ଭାବରେ ପ୍ରତ୍ୟେକ ବିସ୍ତାରରେ ରୋଜଗାରର ନୂତନ ସମ୍ଭାବନା ବିଦ୍ୟମାନ ।
ଆଜି ଭାରତ ନେଟ ପ୍ରକଳ୍ପ ମାଧ୍ୟମରେ ପ୍ରତ୍ୟେକ ଗ୍ରାମ ପର୍ଯ୍ୟନ୍ତ ସଂକ୍ଷିପ୍ତିକରଣ ସଂଦେଶ ପାଇପାରୁଛି । ଯେତେବେଳେ ଆମେ ଇଣ୍ଟରନେଟ ମାଧ୍ୟମରେ ବିଶ୍ୱର ଅବଶିଷ୍ଟ ଦେଶ ସହିତ ଗ୍ରାମଗୁଡ଼ିକୁ ସଂଯୋଗ କରୁ, ନୂତନ ନିଯୁକ୍ତିର ସୁଯୋଗ ସୃଷ୍ଟି ହେବାକୁ ଲାଗିଲା । ଟେକ୍ନୋଲୋଜିକୁ ବୁଝି ପାରୁନଥିବା ବ୍ୟକ୍ତି ମଧ୍ୟ ଏହା ଜାଣିଲା ଯେ ପୂର୍ବରୁ କାର୍ଯ୍ୟଗୁଡ଼ିକ ପାଇଁ ଚାଲିବାକୁ ପଡୁଥିଲା, ତାହା ବର୍ତ୍ତମାନ ମୋବାଇଲ କିମ୍ବା କମ୍ପୁ୍ୟଟରରେ ଗୋଟିଏ କ୍ଲିକରେ କରିପାରୁଛୁ ।
ଆମେ ଦେଖୁ ଯେ ଏହି ସୁବିଧା ସୁଯୋଗ ନେବାକୁ ହେଲେ ଅନେକ ଥର ଟେକ୍ନୋଲୋଜି ବିଶେଷଜ୍ଞଙ୍କ ସାହାଯ୍ୟ ଲୋଡ଼ିଥାଉ । ଏବଂ ସାଧାରଣ ଲୋକଙ୍କର ଏହି ଆବଶ୍ୟକତା ହେତୁ ରୋଜଗାରର ନୂତନ ସମ୍ଭାବନା ସୃଷ୍ଟି ହେଉଛି । ଆଜି ସହରାଞ୍ଚଳ, ଗ୍ରାମ କିମ୍ବା ସହରର ମଧ୍ୟ ଏମିତି ଉଦ୍ୟୋଗୀମାନେ ଦେଖାଯିବେ ଯେଉଁମାନେ ଲୋକମାନଙ୍କୁ ଅନଲାଇନ ସେବା ଯୋଗାଇବାରେ ନିଜର ଏକ ନୂତନ କ୍ଷେତ୍ର ଖୋଲି କାର୍ଯ୍ୟକୁ ଆଗକୁ ନେଉଛନ୍ତି । ଆଜି ଯେଉଁଭଳି ଭାବରେ ଲୋକମାନେ ଭାରତର ଛୋଟ ସହରରେ ଷ୍ଟାର୍ଟଅପ ଆରମ୍ଭ କରୁଛନ୍ତି, ଏହା ନୂତନ ପିଢ଼ି ପାଇଁ ଆକର୍ଷଣର କେନ୍ଦ୍ର ପାଲଟିଛି, ଆତ୍ମବିଶ୍ୱାସର କେନ୍ଦ୍ରରେ ପରିଣତ ହୋଇଛି, ଅନୁଶୀଳନର ସଫଳତା ଯୁବଶକ୍ତିଙ୍କୁ ସାମର୍ଥ୍ୟର ବିଶ୍ୱବ୍ୟାପୀ ସ୍ୱୀକୃତି ସୃଷ୍ଟି କରିଛି ।
ସାଥୀମାନେ,
ଆପଣମାନଙ୍କ ମଧ୍ୟରୁ ଅଧିକାଂଶ ଯୁବକ ପୁଅ ଏବଂ ଝିଅମାନେ ଅତି ସାଧାରଣ ପରିବାରରୁ ଆସିଛନ୍ତି । ଏ ପର୍ଯ୍ୟନ୍ତ ପହଂଚିବା ପାଇଁ କଠିନ ପରିଶ୍ରମ କରିଛନ୍ତି । ଆପଣଙ୍କ ମା’-ବାପା ମଧ୍ୟ ବହୁତ କଷ୍ଟ କରିଛନ୍ତି । ଆଜି ଆପଣ ଏକ ସ୍ଥାୟୀ ଭାବରେ ୧୪ଠ କୋଟି ଦେଶବାସୀଙ୍କୁ ସେବା କରିବାର ସୁଯୋଗ ପାଇଛନ୍ତି, କିନ୍ତୁ ଆପଣଙ୍କ ଭିତରେ ଥିବା ସେହି ଭାବନାକୁ ଜୀବନ୍ତ ରଖନ୍ତୁ ଯାହା ଆପଣଙ୍କୁ ଏଠାରେ ପହଂଚାଇବାକୁ ପ୍ରେରଣା ଦେଇଛି । ସର୍ବଦା ଶିଖିବା ଜାରି ରଖନ୍ତୁ, ସବୁବେଳେ ନିଜର କୌଶଳକୁ ନବୀକରଣ କରି ଆହୁରି ଆଗକୁ ବଢ଼ିବାକୁ ଚେଷ୍ଟା ଜାରି ରଖନ୍ତୁ ।
ମୋ ତରଫରୁ ଆପଣଙ୍କୁ ସମସ୍ତଙ୍କୁ ବହୁତ ବହୁତ ଶୁଭକାମନା ଜଣାଉଛି । ଆପଣ ସଫଳ ହୁଅନ୍ତୁ, କିନ୍ତୁ ଆମ ଦେଶ ମଧ୍ୟ ସଫଳ ହେଉ । ଆପଣ ଆଗକୁ ବଢ଼ନ୍ତୁ, କିନ୍ତୁ ଆମର ଦେଶ ମଧ୍ୟ ଆଗକୁ ବଢ଼ିବା ଆବଶ୍ୟକ । ଏବଂ ଦେଶକୁ ଆଗକୁ ବଢ଼ାଇବା ପାଇଁ ଆପଣ ମଧ୍ୟ ସକ୍ଷମ ହେବାକୁ ପଡ଼ିବ, ସକ୍ଷମ ହେବାକୁ ପଡ଼ିବ । ନିରନ୍ତର ଭାବରେ ଆପଣ ନିଜର ବିକାଶ କରୁଥାନ୍ତୁ ଏବଂ ଆପଣ ଦାୟିତ୍ୱବାନ ଅଟନ୍ତି । ମୋର ଆପଣଙ୍କୁ ବହୁତ ବହୁତ ଶୁଭକାମନା ।
ବହୁତ ବହୁତ ଧନ୍ୟବାଦ ।
NS/MB
(